****Проект!****

****НАРЕДБА****

****ЗА ПОДДЪРЖАНЕ И ОПАЗВАНЕ НА ОБЩЕСТВЕНИЯ РЕД И ОБЩЕСТВЕНОТО ИМУЩЕСТВО НА ТЕРИТОРИЯТА НА ОБЩИНА ГОРНА МАЛИНА****

ГЛАВА ПЪРВА

ОБЩИ РАЗПОРЕДБИ

Чл.1. (1) Тази Наредба урежда осигуряването на обществения ред и спокойствието на гражданите, поддържането и опазването на общинската собственост на територията на Община Горна Малина;

(2) Разпоредбите на настоящата Наредба са задължителни за всички лица, които временно или постоянно пребивават и/или извършват дейност на територията на Община Горна Малина;

(3) Заповедите на кмета на общината относно обществения ред са задължителни за всички физически и юридически лица на територията на община Горна Малина, а заповедите на кметовете – на територията на съответното населено място.

ГЛАВА ВТОРА

****ПОДДЪРЖАНЕ И ОПАЗВАНЕ  НА ОБЩЕСТВЕНИЯ РЕД****

Чл.2. За осигуряване спокойствието и почивката на гражданите се забранява:

(1) Нарушаване на тишината по какъвто и да е начин на открити обществени места и в административните сгради;

(2) Викане, пеене, свирене, ползване на озвучителни уредби, апарати и системи, форсиране на автомобили или мотоциклети и други дейности от битов и стопански характер в жилищните сгради и в непосредствена близост до тях, както и употреба на пиротехнически изделия, за времето между 14.00 и 16.00 часа и между 22.00 и 8.00 часа в делничните дни и между 14.00 и 16.00 часа и 21.00 и 9.00 часа в празничните и почивни дни;

(3) Извършването на неприлични и непристойни действия, нарушаващи обичайните норми за морал и поведение по улици, площади и други обществени места, както и неприлични изрази, оскърбително отношение и държане към гражданите  и  органите на властта или скарване,  сбиване  и  други действия,  с които се нарушава обществения ред и спокойствие;

(4) Консумиране на спиртни напитки, вино и бира*,* извън функциониращите с тази цел заведения за хранене и развлечения;

(5) Поставянето на стрелбища, люлки, временни търговски обекти или извършването на търговия в терени и места без съответното разрешение от общината или извън местата, определени за тази цел;  
 (6) Забранява се на деца, ученици и граждани ползването на взривни вещества, стрелба с въздушни пушки, играта с прашки за хвърляне на камъни, гвоздеи и други, които нарушават спокойствието или създават опасност за живота и  здравето на гражданите;

(7) Експлоатацията на игрални апарати на разстояние 200 метра  от учебни заведения, като разстоянието се определя от централния вход на учебното заведение до централния вход на търговския обект, мерено по оста на най-близкия пешеходен път.

Чл.3. (1) Забранява се допускането на деца без родител, настойник, попечител или други лица, които полагат грижи за дете, на обществени места в т.ч. заведения за хранене и развлечение, след 20.00 часа до 6.00 часа , ако детето не е навършило 14-годишна възраст, съответно след 22.00 часа, ако детето е навършило 14 г., но не е навършило 18- годишна възраст;

**(2)** Ако родителите, попечителите или другите лица, които

полагат грижи за дете, не могат да го придружат, те са длъжни да осигурят пълнолетно дееспособно лице за негов придружител на обществени места след 22,00 ч., ако детето е навършило 14-, но не е навършило 18-годишна възраст;

(3) Родителят, настойникът, попечителят или лицето, което полага грижи за дете, удостоверява качеството на придружителя на детето по [ал. 2](javascript:%20Navigate('чл8_ал4');) по ред, определен с наредбата по [чл. 5б, ал. 2](javascript:%20Navigate('чл5б_ал2');). от Закона за закрила на детето;

(4) Родителите, настойниците, попечителите или другите лица, които полагат грижи за дете, са длъжни да не оставят без надзор и грижа децата до 12-годишна възраст, ако с това се създава опасност за тяхното физическо, психическо и нравствено развитие.

Чл.4. Забранява се разливането на отпадни води по дворове, тротоари и улични платна.

Чл.5. Забранява се организирането и провеждането на масови хазартни игри и залагания, както и участието в такива мероприятия, освен в специално предназначените за целта заведения.

Чл.6. Забранява се миенето, ремонтирането и гресирането на моторни превозни средства по улиците, булевардите, площадите, тротоарите, парковете, междублоковите пространства и други обществени места по начин, по който се замърсява околната среда.

Чл.7. Забранява се организирането и провеждането на траурни шествия, политически, синдикални, религиозни, спортни и други мероприятия на обществени места без уведомяване на Общината по установения ред.

Чл.8. Забранява се просията.

Чл.9. На открити обществени места се допуска употреба на пиротехнически изделия при условията на Закона за оръжията, боеприпасите, взривните вещества и пиротехническите изделия и при спазване изискванията на чл. 2, ал. 2 от настоящата наредба, след съгласуване на действията с Районно управление „Полиция” Елин Пелин и уведомление, отправено до Кмета на Община Горна Малина най-малко 7 дни преди мероприятието.

Чл.10. (1) При провеждане на спортни, културни, политически, синдикални, религиозни и развлекателни мероприятия на стадиони, в спортни зали и закрити обществени места се забранява внасянето на всякакви предмети като боксове, вериги, стъклени бутилки, метални и дървени предмети и други подобни, които при употреба биха застрашили живота и здравето на присъстващите, както и влизането и пребиваването на лица в явно нетрезво състояние или под въздействието на упойващи вещества;

(2) Административно - наказателна отговорност носят и лицата, извършващи дейност по охрана, контрол, пропуск или събиране на такси за вход.

****Чл. 11.**** Забранява се воденето на кучета и други животни без ремък и намордник с изключение на селскостопанските животни на обществени места, както и въвеждането им в обществения транспорт, в обществени заведения, пускането им без надзор, с изключение на специалните кучета – водачи. Допуска се воденето без намордник на дребни кучета само с къс ремък (дължина 1,5 м).

Чл.12. (1) Забранява се публичното изразяване на верски убеждения от представители на вероизповедания, които не са регистрирани по реда на Закона за вероизповеданията;

(2) Свободата на вероизповеданието не може да бъде насочена срещу националната сигурност, обществения ред, народното здраве и морала или срещу правата и свободите на други граждани;

(3) Религиозните общности и институции, както и верските убеждения, не могат да се използват за политически цели;

(4) Правото на вероизповедание не може да бъде ограничавано, освен в случаите по ал. 2 и ал. 3.

Чл.13. (1) Забранява се:

1. Отглеждането на декоративни животни в мазета, тавани, гаражи и дворове на територията на Община Горна Малина;

2. Отглеждането на селскостопански и продуктивни животни в апартаменти, тераси, мазета, тавани, гаражи и дворове на територията на Община Горна Малина;

3. Пашата на селскостопански и продуктивни животни на територията на паркове, градини, територията на депата за отпадъци, в дворовете на училищата, културните и здравни заведения, както и на местата, забранени за паша по силата на закон, подзаконов нормативен акт или акт на органите на местната власт.

Чл.14. Кметът на общината със заповед определя маршрутите за придвижване на селскостопански животни.

ГЛАВА ТРЕТА

ТЪРГОВСКА ДЕЙНОСТ

Чл.15. (1) Забранява се продажбата на фойерверки от категория 1 на лица под 12 години, от категория 2 - на лица под 16 години, и от категория 3 - на лица под 18 години;

(2) Забранява се хвърлянето, възпламеняването, изстрелването или задействането по какъвто и да е начин на пиротехнически изделия, както и носенето и употребата на оръжие:

1. на политически, синдикални и културни мероприятия, освен ако е необходимо за културното мероприятие;

2. на спортни мероприятия, освен ако е необходимо за самото мероприятие;

3. в обществени заведения за хранене и увеселение;

4. в или в непосредствена близост до здравни и лечебни заведения, в детски и учебни заведения, в социални домове;

5. в затворени помещения и пътни превозни средства.

Чл.16. Забранява се продажбата на пиратки, бомбички и други пиротехнически изделия, които биха застрашили живота, здравето и спокойствието на гражданите, освен в специализираните магазини и от лица, притежаващи съответно разрешително.

Чл.17. Забранява се продажбата, внасянето и употребата на алкохол в учебни, възпитателни, здравни и лечебни заведения, в открити или закрити спортни съоръжения, на открити обществени места и публични мероприятия.

Чл.18. Забранява се продажбата на тютюн и тютюневи изделия в учебни, възпитателни, здравни и лечебни заведения, в открити или закрити спортни съоръжения, на открити обществени места и публични мероприятия.

Чл.19. Забранява се продажбата на вестници, списания, видео материали, оптични дискове и други носители с еротично и порнографско съдържание на лица под 18 години.

Чл.20. Забранява се откритото излагане и рекламиране на порнографски материали.

Чл.21. (1) Забранява се поставянето, съхраняването и складирането на стоки и амбалаж по площади, тротоари, улици и декоративни настилки;

(2) Забранява се изхвърлянето на битови, строителни и дребни отпадъци извън предназначените за целта места.

Чл.22. (1)Забранява се влизането, пребиваването или престоя в търговски обекти на въоръжени с хладно или огнестрелно оръжие лица в явно нетрезво състояние или под въздействието на упойващи вещества;

(2) Административно - наказателна отговорност носят и лицата, извършващи дейност по охрана, контрол, пропуск или събиране на такси за вход в търговските обекти.

Чл.23. (1) Юридическите лица и едноличните търговци, стопанисващи обекти, които се посещават от деца, предприемат необходимите действия за осигуряване на безопасността на децата и недопускане на инциденти, като:

1. Не допускат превишаване на максималния капацитет от посетители (клиенти) на обекта;
2. Осигурят достатъчно на брой и с необходимата пропускателна способност аварийни изходи на обекта и безпрепятствен достъп до тях;
3. Организират и контролират пропускателния режим;
4. Предприемат и други необходими действия по осигуряване безопасността на децата и специализираната закрила;
5. Взаимодействат при необходимост с органите на МВР и с други компетентни държавни и общински органи и организации.

(2) Лицата, които провеждат организирани прояви за деца на

обществени места, осигуряват реда и безопасността преди, по време и след провеждането им, като:

1. уведомяват РУП Елин Пелин не по-късно от 24 часа преди обявения начален час на проявата, като посочват и времетраенето й;

2. осигуряват охрана, медицинско обслужване, а при необходимост - и транспорт;

3. отлагат или прекратяват незабавно мероприятието при установяване на обстоятелства, застрашаващи непосредствено безопасността на децата, за което РУП Елин Пелин и другите компетентни държавни и общински органи.

Чл.24. Управителите на търговските обекти са длъжни да съхраняват в обекта изправни уреди за първоначално пожарогасене и плановете за евакуация на помещенията при пожар.

Чл.25.(1) Кметът на общината, съгласувано с Началника на Полицейския участък определя работното време на магазинната мрежа, ателиетата за услуги и заведенията за хранене и развлечения   на  територията  на  Община Горна Малина, както следва:  зимен период не по-рано от 07,00 часа и не по-късно от 22,00 часа  и  летен период не по-рано от 06,00 часа и не по-късно от 23,00 часа;

(2) Разпоредбите на ал. 1 не се отнасят за заведения с нощен

режим на работа, категоризирани като такива по Закона за туризма;  
 (3) Собствениците или наемателите на заведенията за хранене и развлечения,  работещи след 22,00 часа, представят в общинската администрация протокол от Регионална здравна инспекция Софийска област за замерване на шума,  удостоверяващ, че не надвишава допустимите граници. При непредставяне на протокол от Регионална здравна инспекция Софийска област, Общинският съвет упълномощава кмета да намали работното време;

(4) Търговските и туристическите обекти могат да  получат разрешително за удължено работно време, над определеното в ал.1  за всеки конкретен случай, седмично, месечно или тримесечно – след подаване на молба 24 часа преди събитието до Общинска администрация. Разрешението се издава от кмета на общината,  съгласувано с началника на ПУ и писмено становище от кмета на кметството;

(5) Издаденото разрешение за удължено работно време се отнема със заповед на кмета на общината на едно от следните основания:

1. При неспазване на определеното работно време;

2. По искане на органите на ПУ, свързани с нарушения на обществения ред на територията на общината;

3. При постъпила основателна жалба от съседи на обекта.   
 (6) При отнемане на разрешение за удължено работно време при условията на  ал. 4  не се издава ново разрешение за удължено работно време на същия обект  за срок от 1 месец от момента на отнемането;    
 (7) Собствениците или наемателите на обектите задължително поставят на видно място указателна табелка с информация за удълженото работно време на съответния обект;

(8) Издадените разрешителни за удължено работно време по ал. 4 се завеждат под номер в регистър на общинска администрация;  
 (9) Контрол по спазване на работното време се осъществява от длъжностни лица от общинска администрация, определени със заповед на кмета на общината и органите на РУП.

Чл.26. Не се допуска работа и зареждане на обекти за производство, съхраняване и търговия, разположени в многофамилни жилищни сгради, за времето между 23.00 и 7.00 часа.

Чл.27. (1) Юридическите лица и едноличните търговци, стопанисващи заведения за хранене и развлечения, са длъжни:

1. При осъществяване на дейността да не превишават показателите на допустими норми (нива) на шум за съответния вид обект, съгласно действащото законодателство в Р България;

2. Да не допускат озвучаването на открити площи на заведения за хранене и развлечения, разположени в урбанизираната територия, за времето между 14.00 и 16.00 часа и между 23.00 и 7.00 часа;

3. Ако работят на самообслужване и разполагат с открити площи към обектите си да организират събирането и изхвърлянето на съдовете и приборите за еднократна употреба и други отпадъци от дейността им.

Чл.28. (1) Уличната търговия се извършва с разрешение на кмета на съответното населено място,  в което са оказани мястото, предмета на търговията, срока на ползването му  и  размера на таксата;

(2) Прилежащите площи пред търговските и туристическите

обекти могат да се използват за търговска цел от наематели и собственици след заплащане на такса за тротоарно право и получаване на разрешително от кмета на съответното населено място, като изнесените сенници, маси и чадъри се подреждат така, че да не пречат на движението на хората и не създават предпоставки за ПТП;  
 (3) При неплащане на две поредни вноски  или системното неплащане в срок, разрешителното по ал. 1. се отнема със Заповед на кмета, който го е издал за срок от шест месеца, а за лицата с договор по ал.2  договорът се прекратява с предизвестие от седем дни и се лишава от ползване на тротоарно право за следващия сезон.

ГЛАВА ЧЕТВЪРТА

БЕЗОПАСНОСТ НА ДВИЖЕНИЕТО ПО ПЪТИЩАТА

****Чл. 29.**** (1) За осигуряване на безопасно движение по улици и пътища в общината се забранява:

1. Безпричинно спиране на пътни превозни средства на улиците за

разговори, пазаруване и други,  предизвикващи задръствания и предпоставки за ПТП;

1. Минаването по асфалтирани улици на населените места на

верижни машини;

1. Спирането и паркирането на пътни превозни средства на места,

ограничаващи достъпа на колите на противопожарната охрана до противопожарните хидрантни кранове;                         
4. Местодомуването на тежкотоварни превозни средства, селскостопански машини, навесен и прикачен инвентар, други съоръжения и механизми и каруци по улиците и тротоарите в населените места;

5. Влизането с МПС в зелените площи, паркове и аллеи;                                  
6. Повреждането и демонтирането на капаци от канализационни шахти.

Чл.30. Забранява се повреждането, унищожаването, премахването,

преместването или разместването на пътни знаци, указателни табели на протовопожарни хидранти, обяви, реклами, нагледни агитационни материали, рекламни табла, афишарки, паркова мебел и други подобни, поставени на определените за целта места.

Чл.31. Забранява се писане, драскане и рисуване по фасадите и вътрешната част от общите части на сградите, по оградите, пътните знаци и пътните съоръжения.

Чл.32. Забранява се повреждането или унищожаването на пътни и тротоарни настилки, съоръжения и принадлежности на площадите, уличната, пътната и алейната мрежа, озеленени площи, детски площадки, декоративни пешеходни плочници и скулптурно-декоративни елементи.

Чл.33. Забранява се продажбата, както и поставянето на табели за продажба на превозни средства извън предназначените за тази цел специализирани места

Чл.34. При снеговалеж и заледяване, всички ръководители на публични учреждения, търговски дружества и кооперации, юридически лица с нестопанска цел, еднолични търговци, лица упражняващи свободна професия и физически лица, обитаващи сгради или обособени обекти в етажната собственост, са длъжни, лично или чрез трети лица, да организират своевременно и постоянно почистване на тротоарите и площадките в района на сградите, които заемат, съответно пред жилищните сгради, за осигуряване на нормален работен процес, безопасно движение и достъп до сградите.

Чл.35. (1) При почистване на сняг се забранява натрупването му:

1. върху тротоарите, без да се остави място за движение на пешеходците, както и в обсега на автобусни спирки и срещу входове на гаражи;

2. в уличните регули и решетки за оттичането на водата;

3. по стволовете на дърветата и в разделителните ивици на улиците, ако снегът е обработен със съответните препарати.

****Чл.36.****  Собствениците на моторни превозни средства са длъжни да поддържат чистотата на терените, използвани за паркирането и местодомуването им.

****Чл.37.**** Събирането, транспортирането, временното съхранение и разкомплектоване на излезли от употреба МПС  и  обезвреждането на образуваните отпадъци от МПС се извършва от лица, притежаващи разрешение по чл.67 от Закона за управление на отпадъците.  
****Чл.38**.**  Собствениците на МПС с прекратена регистрация (излезли от употреба) се задължават да ги предадат на площадки за временно съхранение или в центрове за разкомплектоване, когато се намират на общинска собственост.  
****Чл.39.**** Собствениците на  излезли от употреба МПС могат да ги съхраняват в имоти – частна собственост, като са длъжни да не допускат замърсяване с отпадъци от тях до предаването им в центровете за разкомплектоване.  
****Чл.40.**** (1) В случаите, когато МПС не може да бъде идентифицирано, поради липса на регистрационен номер или при невъзможност собственика да бъде установен и се намира в общинска собственост – редът за събирането и управлението на отпадъците от излезли от употреба МПС се извършва от длъжностни лица, определени от кмета със съдействието на полицията;

(2) Кметът на населеното място издава заповед за вдигане на автомобила;  
 (3) Заповедта се изпълнява от общината и за сметка на собственика.

Чл.41. Забранява се:

(1) своеволното преместване на съдовете за смет от определените им места и паркирането на МПС  в зоната до тях, пречещо на извозването им;

(2)    изливането на гориво-смазочни материали на обществени места, както и миенето на МПС на обществени места.

Чл.42.(1) Временно ползване на тротоари, площади, улични платна и други терени за разполагане на строителни материали, във връзка с извършване на строителство, ремонт и преустройство на сгради, се извършва след писмено разрешение, издадено от Община Горна Малина;

(2) След приключване на строителството по ал. 1, ползвателите са длъжни да възстановят за своя сметка предоставените им терени във вид, отговарящ на тяхното предназначение;

(3) В изключителни случаи, за целите по ал. 1 може да се ползва най-много половината от уличното платно, само след изготвяне на проект за временна организация на движението, съгласуван РУП Елин Пелин.

Чл.43. Лицата, които извършват строителни и ремонтни работи върху уличното платно, следва да са навършили пълнолетие и да са облечени през деня с работен костюм в сигнален цвят или дневно светеща сигнална жилетка, а през нощта да носят към облеклото си светлоотразяващи елементи.

ГЛАВА ПЕТА

ОПАЗВАНЕ НА ОБЩИНСКО ИМУЩЕСТВО И ИМУЩЕСТВО, СОБСТВЕНОСТ НА ФИЗИЧЕСКИ И ЮРИДИЧЕСКИ ЛИЦА

Чл.44. За опазване на общинската собственост и инфраструктура се забранява разместване и повреждане на съдове за отпадъци, табели, пейки, автобусни навеси, пътни знаци, чешми, фонтани, елементи от декоративната и естествената украса, табла “Скръбни вести”, табла за разлепване на афиши, съобщения и реклами, съоръженията за игра на деца на детските и спортните площадки, както и на всички останали елементи на общинската инфраструктура.

Чл.45. (1) Забранява се поставянето на афиши, реклами, съобщения, обяви, некролози, нагледни агитационни материали и други подобни, както и писането, рисуването по стените на сградите,  оградите, стълбовете, дърветата, освен на специално определените за това места от кмета на съответното населено място;

(2) Административно – наказателно отговорни по ал. 1 са извършителите, лицата допуснали или наредили извършване на деянието по ал. 1, както и тези, които черпят благоприятни последици за дейността си от тези материали.

Чл.46. Наказват се лицата, които не изпълнят в срок предписание на компетентните органи за премахване на афиши, реклами, съобщения, обяви, нагледни агитационни материали и други подобни.

Чл.47. Забранява се повреждането, премахването или унищожаването на осветителни тела и на съоръженията на уличното и парково осветление.

Чл.48. Забранява се използването или ограждането на терени – общинска собственост, без правно основание.

Чл.49. Забранява се складирането на земни маси, строителни материали и отпадъци върху терени общинска собственост без предварително заплатено тротоарно право в Община Горна Малина.

Чл.50. Забранява се повреждането или унищожаването на настилките и парковите съоръжения в озеленените площи.

Чл.51. Всяко лице, което повреди или унищожи движима или недвижима вещ - общинска собственост се наказва.

Чл.52. Забранява се провеждането на панаири, традиционни сборове и масови атракционни прояви извън местата, определени за целта от Кмета на общината.

Чл.53. За опазване на  имотите се забранява пашата на селскостопански животни:

(1) без придружаването им от пастир;  
 (2) в земеделски земи, засети с трайни насаждения;  
 (3) в ливадни площи от 01 май до 20 септември;  
 (4) в земи, засети с едногодишни растения;  
 (5) по-малко от 100 м. до обекти с културно археологическо

значение;

(6) в районите за отдих.

****Чл.54.**** (1) Забранява се влизането в чужди имоти без разрешение на собственика /ползвателя/, взимането, ползването или унищожаването на селскостопанската продукция на имота;                                                     
 (2) Забранява се отсичането на овощни и горски дървета в селскостопанските земи, по границите между тях, покрай пътищата, както и в гори и дерета собственост на общината;

(3) Забранява се паленето на суха трева и стърнища в районите на полските и горски фондове;

(4) Къпането във водните площи, освен в специално

предназначените за тази цел места;

(5) Пускането и ползването на плавателни съдове, включително и гумени надуваеми съоръжения във водни площи без съответното разрешение от съответните структури по Гражданска защита и БЧК.

ГЛАВА ШЕСТА

Поддържане и опазване на околната среда

Чл.55. (1) Забранява се:

1. Използване на почва и хумус от общинските терени без писмено разрешение от Община Горна Малина;

2. Палене на отпадъци, листа, гуми и смоли на открити места, върху зелени площи, улици, тротоари и площадки;

3. Палене на огън в междублоковите пространства, парковете, градините и всички открити терени;

4. Складиране на лесно запалими материали в стълбища, проходи, коридори и площадки на жилищните и обществените сгради;

5. Използване на нестандартни горивни материали - гума, пластмаси и други подобни за отопление или технологични нужди;

6. Извършване на дейности, свързани с отделянето на неприятни дразнещи миризми, установено органолептично;

7. Използване на неизправни локални котелни инсталации, които поради неправилен режим на горене замърсяват въздуха, като отделят сажди и дим над допустимите норми, установено с протокол от лицензирани лаборатории;

8. Хвърляне на неугасени предмети на обществени места, улици, паркове и други.

Чл.56. За организацията на дейността по снегопочистването, кметът на общината издава заповед.

****Чл.57.**** (1) Ръководителите на търговските дружества, обществени организации и учреждения, собствениците и ползвателите на имоти, собствениците и обитатели на жилища и етажна собственост са длъжни да осигуряват:  
1.Събирането и изхвърлянето на сметта в осигурените съдове;  
2. Поддържането на чистотата във вътрешно-кварталните пространства в дворовете и на прилежащите територии към обектите;  
3. Почистването на снега по тротоарите, посипването им със сол, луга и пясък, както и отстраняването на ледени висулки и надвиснал сняг;  
4. Направата и поддържането в изправност на хигиенни отходни места и помийни ями в неканализираните терени след съгласуване със санитарните служби, общината и кметствата;

5. Поддържането в добро състояние фасадите на сградите.  
 (2) При отглеждането на животни и птици,  собствениците им са длъжни да поддържат чистотата на помещенията, в които са настанени и на терена около тях;

(3) Придружителите на кучета са длъжни да почистват незабавно отпадъците от тях, включително и физиологичните.

****Чл.58.**** Извозването на сметта от производствена дейност на определените за целта места се осигурява от лицата, осъществяващи тази дейност, а битовите отпадъци от организациите, с които общината има договорни отношения. Организациите и лицата, извършващи сметоизвозването, са длъжни да не допускат разпиляване на сметта по време на извозването й.

****Чл.59.**** Излезлите от употреба луминесцентни и други лампи, съдържащи живак се събират разделно от другите видове отпадъци.  
****Чл.60.****  Събирането, съхранението, преработването или обезвреждането на излезлите от употреба лампи се извършва от лица, притежаващи разрешение по чл.67 от  Закона за управление на отпадъците.

****Чл.61.**** Забранява се:

1. продължителното съхранение на строителни отпадъци,

материали, въглища и дърва по тротоарите или на места, които са общинска собственост;

1. изхвърлянето в съдовете за смет на пожароопасни и

избухливи вещества, твърди и обемисти предмети, строителни отпадъци, отпадни продукти от отглеждането на домашни животни и птици и други, които могат да повредят сметосъбирачните машини;

1. изхвърлянето на смет и отпадъци от личните стопанства,

фекалии, изливането на отпадни води по улици, около блокови пространства и на други обществени места;

(4) запалването на сметта в съдовете за смет;  
 (5)  нерегламентираното изхвърляне на отпадъци извън определените от общината сметища;

(6)    забранява се съхранението и изхвърлянето на отработени масла и отпадъчни нефтопродукти, водещи до замърсяване на почвата, включително и тяхното изгаряне;

(7)    складирането на екологично опасни отпадъци на територията на общината;

(8)    забранява се поставянето на излезли от употреба луминесцентни и съдържащи живак лампи в съдове за битови отпадъци, както и смесването им с други отпадъци;

(9)  отсичането на дървета без разрешение и повреждането им;  
 (10)  замърсяването на терените около водоизточниците и на обществени чешми и фонтани;

(11)  поенето на животни от обществени чешми;

(12)  добиването на пясък и чакъл без разрешение от речните корита (стари и нови),  водоеми и други места на територията на община Горна Малина;

(13) В сгради, в режим на етажна собственост, се забранява:

1. преграждането на общите части, освен с изричното решение на общото събрание на входа;

**2.** складирането на строителни, отоплителни и леснозапалими материали, отпадъци и предмети в общите части на сградата (коридори, стълбищни и етажни площадки, тавани, подпокривни пространства, мазета, шахти и др.), които трябва да се поддържат свободни и проходими;

**3.** простирането пред прозорците, на балконите и терасите извън парапета откъм улици, площади, паркове;

**4.** поставянето на не добре закрепени предмети на балконите и прозорците, застрашаващи сигурността и създаващи опасност за живота и здравето на хората;

**5.** изхвърлянето на хранителни продукти и всякакви отпадъци през прозорците и балконите (терасите) от етажна собственост;

**6.** изтърсването и изтупването на килими, пътеки и черги от балконите, терасите и прозорците на жилищни сгради, освен на местата и през времето, регламентирани в Правилника за вътрешния ред, приет от общото събрание на собствениците;

**7.** Отвеждането на дим и газове през прозорци и отвори в стените, непредвидени за целта в техническата характеристика на сградите.

**8.** Забраняват се и други неупоменати в ал. 13 действия, които причиняват замърсяване на тротоарите, улиците, междублоковите пространства и други обществени места.

ГЛАВА СЕДМА

Строителство

Чл.62. (1) Изпълнението на строителни или ремонтни работи, свързани с разкопаване на терени общинска собственост - улични и тротоарни настилки, вътрешно-квартални пространства, площади, зелени площи и други, се извършва след писмено разрешение за прокопаване, издадено от Община Горна Малина;

(2) При необходимост от ограничаване на движението за повече от 24 часа, задължително се съгласува проект за временна организация на движението от РУП Елин Пелин;

(3) Лицето, в чиято полза е издадено разрешението по ал.1, е длъжно да предприеме мерки по обезопасяване на направените изкопи, както и да осигури временни подходи до прилежащите имоти.

Чл.63.(1) За извършване на прокопаване, се внася депозит, обезпечаващ вредите от евентуално невъзстановяване на разкопаните площи, в  размер на 100 лева на квадратен метър от разкопаваната площ на настилките  и  10 лева на квадратен метър за земните  и затревените площи;   
 (2) Строителните и специализираните фирми, опериращи с подземни комуникации и съоръжения, а така също и частните лица възстановяват в първоначален вид разкопаните, повредени пътни и тротоарни настилки, площади, зелени площи и други в срок, определен в издаденото разрешение за прокопаване и почистват района;   
 (3) Възстановяването на внесения  депозит става след удостоверяване от комисия от общинската администрация на изпълнението на условията по  ал. 2, представянето на вносна квитанция

и разрешението по ал.1.   
Чл.64. Кметът на Община Горна Малина назначава със заповед постоянно действаща експертна комисия, която съставя двустранни констативни протоколи за приемане на качеството и/или срочното изпълнение на възстановителните дейности на извършените прокопавания.

Чл.65. (1) При повреди (аварии) на подземните мрежи и съоръжения на техническата инфраструктура, които трябва незабавно да бъдат отстранени, чрез прокопаване на улични настилки и/или тротоари, възложителят или експлоатационното дружество могат да започнат ремонтните работи веднага, като са длъжни предварително да уведомят за това Община Горна Малина писмено и/или по е-mail. Ремонтните работи се извършват при спазване изискванията на чл. 74 от ЗУТ;

(2) При повреди (аварии) на подземните мрежи и съоръжения на техническата инфраструктура, които трябва незабавно да бъдат отстранени, попадащи в обхвата на уличните платна и тротоарите, възложителят или експлоатационното дружество, отстраняващи повредата (аварията), са длъжни, както да предприемат незабавни мерки за обезопасяване на пешеходното и автомобилно движение, съгласно Наредба № 3 от 16.08.2010 г. за временната организация и безопасността на движението при извършване на СМР по пътищата и улиците, така и да уведомят Община Горна Малина и РУП Елин Пелин;

(3)Възложителят или експлоатационното дружество, извършващо аварийно прокопаване, са длъжни да приключат възстановителните дейности в срок до 15 дни от датата на уведомлението по ал. 1, за което да информират Община Горна Малина за приемане на качеството и/или срочното изпълнение на възстановителните дейности.

Чл.66. Който не изпълни в срок предписание на компетентните органи за възстановяване на съответните нарушени елементи на надземната и подземна инфраструктура, съгласно техническите изисквания, се наказва с глоба в размер от 500 до 1000 лева.

ГЛАВА ОСМА

ЕТАЖНА СОБСТВЕНОСТ

Чл.67. (1) Живущите в жилищни сгради, в които живеят три или повече собственика, приемат Правилник за вътрешния ред в етажната собственост и избират Управителен съвет или Управител, съгласно Правилника;

(2) Управителният съвет или Управителя на етажна собственост е длъжен да осигурява:

1. съдействие от съответните органи за опазване на обществения ред в етажната собственост при изпълнение на техните задачи;

2. сигнализиране на съответните органи по опазване на обществения ред в случаите на неспазване на настоящата Наредба;

3. обезопасяването на електрически табла, шахти и отвори в общодостъпни места, в общите части на етажната собственост;

4. редовно проверяване изправността на асансьорите и евакуационните съоръжения и своевременно сигнализиране на отговорните за тях лица.

**(3)** Управителният съвет или Управителят води книга на етажната собственост и вписва в нея собствениците във всяка сграда или вход в режим на етажна собственост, както и обстоятелствата и промените, подлежащи на вписване в Публичния регистър по чл. 44 от Закона за управление на етажната собственост;

(4) Собствениците, наемателите или обитателите в сграда или вход в режим на етажна собственост са длъжни да:

**1.** вписват в книгата на етажната собственост членовете на своите домакинства и обитателите;

**2**. към книгата на етажната собственост се води приложение, в което всеки собственик вписва притежаваните или взети за отглеждане животни;

3. спазват правилата за вътрешния ред в етажната собственост и да не създават безпокойство на другите собственици, наематели или обитатели.

4. не пречат на другите собственици, ползватели и обитатели да използват общите части на сградата;

5. не причиняват вреди на други обекти и общи части на сградата;

6. не завземат общи части на сградата;

7. не извършват в своя самостоятелен обект или в част от него дейности или действия, които създават безпокойство за другите собственици, ползватели и обитатели, по-голямо от обичайното;

8. не извършват ремонтни дейности в своя самостоятелен обект или част от него които да водят до влошаване на проектните показатели на характеристиките на строителни продукти, променени/заменени и/или първоначално вложени, както и/или дейности, с които да изменят помещения, пространства или части от тях, предназначени за общо ползване, да не нарушават архитектурния вид, носимоспособността, устойчивостта на строителната конструкция, пожарната безопасност или безопасното ползване на сградата;

9. изпълняват изискванията на съответните нормативни актове при отглеждането на животни в самостоятелните си обекти и да не създават безпокойство на непосредствените си съседи;

10. не накърняват добрите нрави;

11. изпълняват решенията на органите на управление на етажната собственост;

12. заплащат разходите за ремонт, реконструкция, преустройство, основен ремонт и основно обновяване на общите части на сградата, подмяна на общи инсталации или оборудване и вноските, определени за фонд „Ремонт и обновяване", съразмерно с притежаваните идеални части;

13. заплащат разходите за управлението и поддържането на общите части на сградата;

14. спазват санитарните и хигиенните норми;

15. осигуряват достъп в своя самостоятелен обект или в част от него за извършване на необходимите проучвателни, проектни, измервателни, строителни и монтажни работи, свързани с поддържане, ремонт, реконструкция, преустройство, основен ремонт или основно обновяване на общи части или на други помещения и за проверка на състоянието на инсталациите и на конструктивните елементи на сградата;

16. подпомагат дейността на компетентните органи при извършване на пожарогасителна или аварийно-спасителна дейност вътре и в района на сградата;

17. обезщетят вредите, причинени на други обекти в сградата, когато те са резултат от отстраняване на повреди в своя самостоятелен обект или част от него;

18. осъществяват използването на общите части на сградата по реда, определен в правилника за вътрешния ред;

19. поддържат общите части на сградата и своя самостоятелен обект в техническо състояние, отговарящо на основните изисквания на [чл. 169, ал. 1](javascript:%20NavigateDocument('ЗУТ_2001#чл169_ал1');) от [Закона за устройство на територията](javascript:%20NavigateDocument('ЗУТ_2001'););

20. се грижат за безопасната експлоатация на всички съоръжения и инсталации в сградата;

21. не извършват дейности в общите части на сградата, включително и по фасадата, които нарушават тяхната цялост и архитектурен вид, носимоспособността, устойчивостта на строителната конструкция, пожарната безопасност или безопасното ползване на сградата;

22. изпълняват и други задължения, предвидени в правилника за вътрешния ред.

(5) Кметът на общината оказва съдействие на етажните собствености и техните управителни органи при условията и по реда на Закона за управление на етажната собственост /ЗУЕС/.

ГЛАВА ДЕВЕТА

Административно-наказателна отговорност

Чл.68. (1) Контролът по изпълнението на настоящата Наредба се осъществява от Кмета на Общината и Началника на РУП Елин Пелин;

(2) Установяването на нарушенията, издаването, обжалването и изпълнението на наказателните постановления, се извършва по реда на Закона за административните нарушения и наказания;

(3) Актовете за установяване на административните нарушения се съставят от длъжностни лица на Община Горна Малина и РУП Елин Пелин. Наказателните постановления се издават от Кмета на Общината или упълномощено от него длъжностно лице;

(4) Длъжностните лица по ал. 3 са длъжни да съставят актове на нарушителите за всяко установено от тях нарушение;

(5) Съставените актове и издадените наказателни постановления по тази наредба се вписват в специален регистър от длъжностно лице, определено със заповед на Кмета на Общината.

****Чл.69.**** Писмените жалби на граждани, позоваващи се на нарушения на обществения ред и спокойствие от обекти с ненормирано работно време са законен повод за пълна проверка. Ако последната не установи отклонения от установените норми и съответният обект е надлежно регистриран, то жалбата се признава за неоснователна с мотивирано писмено решение до жалбоподателите.

****Чл.70.**** Установяването на нарушенията, издаването, обжалването и изпълнението на наказателното постановление става по реда на Закона за административните нарушения и наказания.

****Чл.71.**** За всеки отделен случай при определяне размера на санкцията в допустимите съгласно Наредбата граници се взима предвид обществената значимост на вредата, нанесена с административното нарушение, вината на извършителя, дали деянието е извършено за първи път и при какви обстоятелства - смекчаващи или утежняващи вината обстоятелства.  
Чл.72. Който не допусне длъжностно лице по чл. 68, ал. 1 в подлежащите на контрол обекти или не предостави на контролните органи документи или информация с цел възпрепятстване на проверката, се наказва с глоба в размер на 100 лева.

**Чл.73**. **(1)** На виновните лица може да се връчват предписания с определяне на срок за отстраняването на допуснатите нарушения;

**(2)** След изтичане срока на предписанието и неизпълнението му, на нарушителя се съставя акт за установяване на административно нарушение в съответствие с правилата на тази наредба.

Чл.74. За нарушения по настоящата наредба се налагат:

1. При нарушение на разпоредбите на чл.2. на виновните лица

се налага наказание глоба в размер от 100 до 500 лева;

(2) На юридическите лица и едноличните търговци при първо нарушение по чл. 3., се налага глоба в размер от 300 до 500 лева

1. При повторно нарушение – временно лишаване от правото да се упражнява дейността за срок от 6 месеца до 1 година;
2. Родител, който нарушава разпоредите на чл.3., се налага глоба в размер от 100 до 300 лева, а при повторно от 300 до 500 лева.

(3) При нарушение на чл.4. на виновните лица се налага наказание глоба в размер от 20 до 200 лева;

(4) При нарушение на разпоредбата на чл.5. на виновните лица се налага:

1. При първо нарушение се налага глоба в размер от 300 до 500 лева;

2. При повторно извършено нарушение се налага наказание глоба в размер от 500 до 1000 лева.

(5) При нарушение на чл.6., на виновните лица се налага глоба в размер от 100 до 500 лева;

(6) При нарушение на чл.7., на виновните лица се налага наказание глоба в размер от 100 до 500 лева или имуществена санкция в размер от 300 до 700 лева;

(7) Съгласно чл.8., на лицата, които извършват просия, се налага наказание глоба в размер от 20 до 100 лева;

(8) При нарушение на чл.10., на виновните лица се налага наказание глоба в размер от 300 до 500 лева;

(9) При нарушение на чл.11., се налага глоба в размер от 100 до 200 лева, при повторно нарушение от 300 до 500 лева;

(10) При нарушение на чл.12., се налага глоба в размер от 50 до 500 лева, или имуществена санкция от 100 до 1000 лева за юридически лица;

(11) При нарушаване на разпоредбите на чл.13., на виновните лица се налага глоба в размер на 100 лева, а при повторно нарушение – глоба в размер на 300 лева;

(12) При нарушение на чл.15., на виновните лица се налага:

1. При първо наказание глоба в размер от 300 до 500 лева или имуществена санкция в размер от 500 до 700 лева;

2. При повторно нарушение на виновните лица се налага наказание глоба в размер от 500 до 700 лева или имуществена санкция в размер от 700 до 1000 лева.

(13) При нарушение на чл.16., на виновните лица се налага наказание глоба в размер от 300 до 500 лева или имуществена санкция в размер от 500 до 700 лева;

(14) При нарушение на чл.17., на виновните лица се налага наказание:

1. При първо нарушение, глоба в размер от 300 до 500 лева;

2. При повторно нарушение, глоба в размер от 500 до 1000 лева.

(15) При нарушение на чл.18., на виновните лица се налага наказание:

1. При първо нарушение, глоба в размер от 200 до 300 лева или имуществена санкция в размер от 500 до 700 лева;

2. При повторно нарушение, глоба в размер от 300 до 500 лева или имуществена санкция в размер от 700 до 1000 лева.

(16) При нарушение на чл.19., на виновните лица се налага наказание глоба в размер от 300 до 500 лева;

(17) При нарушение на чл.20., на виновните лица се налага наказание глоба в размер от 300 до 500 лева;

(18) При нарушение на чл.21., на виновните лица се налага наказание глоба в размер от 100 до 300 лева;

(19) При първо нарушаване на разпоредбите на чл.22., на виновните лица се налага наказание глоба в размер от 500 до 1000 лева или имуществена санкция в размер от 700 до 1500 лева;

(20) При повторно извършено нарушение на чл.22., на виновните лица се налага наказание глоба в размер на 2000 лева или имуществена санкция в размер на 5000 лева и временно лишаване от правото да се упражнява съответната професия или дейност за срок от 1 месец до 1 година;

(21) При нарушаване на разпоредбите на чл.23., на юридическите лица и едноличните търговци се налагат имуществени санкции в размер от 200 до 2 000 лева, ако не подлежат на по-тежко административно наказание по специален закон или деянието не съставлява престъпление;

(22) При нарушение на разпоредбата на чл. 24., на виновните лица се налага наказание глоба в размер от 300 до 500 лева или имуществена санкция в размер от 500 до 700 лева;

(23) При нарушаване на разпоредбите на чл. 25., на физическите лица се наказват с глоба от 100 до 300 лева, а на юридическите лица и едноличните търговци се налага имуществена санкция в размер от 200 до 2 000 лева;

1. При повторно нарушение на чл. 25., физическите лица се наказват с глоби от 500 до 1 000 лева, а на юридическите лица и едноличните търговци се налагат имуществени санкции от 2 000 до 5 000 лева.

(24) При нарушение на разпоредбите на чл. 26. се налага глоба в размер от 100 до 200 лева, при повторно нарушение от 300 до 500 лева;

(25) При нарушаване на разпоредбите на чл. 27.,ал. 1, т. 2 и т. 3, физическите лица се наказват с глоби от 100 до 300 лева, а на юридическите лица и едноличните търговци се налагат имуществени санкции в размер от 200 до 2 000 лева;

1. При повторно нарушение на чл. 27.,ал. 1, т. 2 и т. 3, физическите лица се наказват с глоби от 500 до 1 000 лева, а на юридическите лица и едноличните търговци се налагат имуществени санкции от 2 000 до 5 000 лева.

(26) При нарушение на чл.28., се налага глоба в размер от 100 до 200 лева, при повторно нарушение от 300 до 500 лева;

(27) При нарушение на чл.29. се налага глоба в размер от 100 до 200 лева, при повторно нарушение от 300 до 500 лева;

(28) При нарушение на разпоредбата на чл.30., на виновните лица се налага наказание глоба в размер от 300 до 500 лева;

(29) При нарушение на чл.31., на виновните лица се налага наказание глоба в размер от 100 до 300 лева;

(30) При нарушение на чл.32., на виновните лица се налага наказание глоба в размер от 500 до 1000 лева;

(31) При нарушение на чл.33., на виновните лица се налага наказание глоба в размер на 100 лева или имуществена санкция в размер на 300 лева;

(32) При нарушаване на разпоредбата на чл.34., на виновните лица се налага наказание глоба в размер от 50 до 200 лева или имуществена санкция в размер от 150 до 300 лева;

(33) При нарушение на чл.35., на виновните лица се налага глоба в размер от 50 до 200 лева;

(34) При нарушение на чл.36, чл.38, чл.39., на виновните лица се налага глоба в размер от 50 до 500 лева, или имуществена санкция от 100 до 1000 лева;

(35) При нарушение на чл.41., се налага глоба в размер от 50 до 100 лева, при повторно нарушение от 150 до 300 лева;

(36) При нарушение на чл.42., се налага административно наказание глоба, в размер от 500 до 2000 лева или имуществена санкция, в размер от 1000 до 3000 лева;

(37) При нарушение по чл.43., се налага административно наказание глоба, в размер от 300 до 700 лева;

(38) При нарушение на чл.44., на виновните лица се налага наказание глоба в размер от 100 до 500 лева;

(39) При нарушение на разпоредбата на чл.45, ал. 1, на виновните лица се налага наказание, съобразно констатирания брой материали, както следва:

1. До 10 бр. вкл. – глоба или имуществена санкция в размер на 50 лева;

2. От 11 до 50 бр. вкл. - глоба или имуществена санкция в размер на 200 лева;

3. Над 50 бр. – глоба или имуществена санкция в размер на 1000 лева.

(40) При нарушение на чл.46., на виновните лица се налага наказание глоба или имуществена санкция в размер от 100 до 500 лева;

(41) При нарушение на чл.47., на виновните лица се налага наказание глоба в размер от 100 до 500 лева;

(42) При нарушение на разпоредбата на чл.48., на виновните лица се налага наказание глоба в размер от 100 до 500 лева;

(43) При нарушение на чл.49.,на виновните лица се налага наказание глоба в размер от 100 до 300 лева;

1. При повторно нарушение на чл.49., на виновните лица се налага наказание глоба в размер от 300 до 500 лева и изземване на материалите.

(44) При нарушение на разпоредбата на чл.50., на виновните лица се налага наказание глоба в размер от 500 до 1000 лева;

(45) На нарушителя на чл. 51., се налага наказание глоба в размер от 300 до 500 лева;

1. При повторно нарушение на чл. 51., на виновните лица се налага наказание глоба в размер от 500 до 1000 лева.

(46) При нарушение на чл.52., на виновните лица се налага наказание глоба в размер от 500 лева;

(47) При нарушение на чл.53. и чл.54., на виновните лица се налага глоба в размер от 100 до 200 лева, при повторно нарушение от 300 до 500 лева;

(48) При нарушение на чл.55.:

1. по т. 1, т. 2, т. 3 и т. 8, на виновните лица се налага наказание глоба в размер от 50 до 100 лева;

2. по т. 4 и т. 5, на виновните лица се налага наказание глоба в размер от 50 до 250 лева;

3. по т. 6, на виновните лица се налага наказание глоба в размер от 50 до 300 лева;

4. по т. 7, на виновните лица се налага наказание глоба в размер от 100 до 300 лева.

(49) При нарушение на чл.57., на виновните лица се налага глоба в размер от 50 до 300 лева или имуществена санкция в размер от 300 до 1000 лева за юридически лица;

(50) При нарушение на чл.58., на виновните лица се налага глоба в размер от 50 до 500 лева, или имуществена санкция от 100 до 1000 лева;

(51) При нарушение на чл.61., на виновните лица се налага глоба в размер от 150 до 500 лева, имуществени санкции от 1000 до 3000 лева;

(52) При нарушение на чл.62. ал.1, се налага административно наказание глоба в размер от 500 до 2 000 лева или имуществена санкция, в размер от 500 до 3000 лева;

1. При нарушение на чл.62. ал.2, 3 и 4, се налага

административно наказание глоба, в размер от 300 до 1000 лева или имуществена санкция, в размер от 500 до 2000 лева.

(53)При нарушение на чл.65.,се налага административно наказание глоба, в размер от 1 000 до 3 000 лева или имуществена санкция, в размер от 3 000 до 5 000 лева;

(54) При нарушение на чл.67., се налага глоба в размер от 50 до 200 лева.

**Чл.75.** Независимо от административно-наказателната отговорност по тази Наредба, нарушителите възстановяват направените разходи за отстраняване на вредните последици от извършеното от тях нарушение.

Чл.76. (1) Административно-наказателната отговорност е лична;

(2) За административни нарушения, извършени при осъществяване дейността на предприятия, дружества, учреждения и организации, отговарят работниците и служителите, които са ги извършили, както и ръководителите, които са наредили или допуснали да бъдат извършени;

(3) Когато извършителят на административно нарушение е действал в изпълнение на неправомерна служебна заповед, дадена по установения ред, той не носи административно - наказателна отговорност, ако заповедта не е съдържала очевидно за него нарушение.

Чл.77. (1) Административно-наказателно отговорни са пълнолетните лица, навършили 18 години, които са извършили административни нарушения в състояние на вменяемост;

(2)Административно-наказателно отговорни са и непълнолетните, които са навършили 16 години, но не са навършили 18 години, когато са могли да разбират свойството и значението на извършеното нарушение и да ръководят постъпките си;

(3) За административни нарушения, извършени от малолетни, непълнолетни на възраст от 14 до 16 години и лица, поставени под пълно запрещение, отговарят съответно родителите, попечителите или настойниците, които съзнателно са допуснали извършването им;

(4) При нарушение на Наредбата от военнослужещи и служители в системата на МВР, за съставените актове срещу тях се сезират ръководителите на ведомствата, в които работят.

****Чл.78.**** Длъжностните лица по чл.68., ал.3 и 4, при виновно неизпълнение на възложените им задължения се наказват с глоба от 150 до 300 лева.

Чл.79. За всички неуредени случаи в настоящата Наредба, се прилагат разпоредбите на Закона за административните нарушения и наказания.

ДОПЪЛНИТЕЛНИ РАЗПОРЕДБИ

§ 1. По смисъла на тази наредба:

1. ”Повторно” е нарушението, извършено в едногодишен срок от влизането в сила на акта, с който на нарушителя е наложено наказание или принудителна административна мярка за същото по вид нарушение.

2. “Системни нарушения” са 3 или повече нарушения на тази наредба в рамките на една календарна година.

3. „Фойерверки от категория 1” - фойерверки, при използването на които съществува много ниска степен на опасност и пренебрежимо ниско ниво на шум и които са предназначени за употреба в ограничени пространства, включително фойерверки, предназначени за употреба в жилищни сгради.

4. „Фойерверки от категория 2” - фойерверки, при използването на които съществува ниска степен на опасност и ниски нива на шум и които са предназначени за употреба на открито в обособени пространства.

5. „Фойерверки от категория 3” - фойерверки, при използването на които съществува средно голяма степен на опасност, предназначени са за употреба в обширни открити пространства и чието ниво на шум не вреди на човешкото здраве.

6. „Пиротехнически изделия” – фойерверки и сценични пиротехнически изделия от всички категории, съгласно Закона за оръжията, боеприпасите, взривните вещества и пиротехническите изделия.

7. „Селскостопански животни” са говеда, биволи, овце, кози, еднокопитни, свине, птици, зайци, пчелни семейства и копринена пеперуда, отглеждани и развъждани със стопанска цел, както и каракачанско куче и българско овчарско куче, отглеждани със селскостопанско предназначение.

**8.** „Продуктивни животни” са всички видове животни, от които се добиват суровини и продукти, предназначени за храна на хората.

**9.** „Декоративни животни” са диви животни, които не представляват заплаха за здравето и живота на хората и животните, за които собствениците им могат да осигурят условия, съответстващи на физиологичните и етологичните им особености.

**10.** „Домашни любимци” са животните, отглеждани с нестопанска цел в дома на човека.

**11.** „Други лица, които полагат грижи за детето”са семейство на роднини и близки или приемно семейство, при които детето е настанено по реда на чл. 26 от Закона за закрила на детето, както и останалите лица, при които детето пребивава по настоящ адрес.

12. „Обществен ред” е установеният с нормативни актове ред,

който осигурява нормално спокойствие и възможност да се упражняват съответните граждански права.

1. „Обществени места” са общодостъпни за всяко лице места,

като обществен транспорт, заведения за хранене, търговски, спортни или развлекателни обекти, кина, театри, стадиони, зали и други.

14. „Придружител” е пълнолетно дееспособно лице, определено по надлежен ред от законния представител на детето или от други лица, които полагат грижи за детето, при които детето е настанено по реда на Закона за закрила на детето.

15. „Обществен транспорт” е [пътнически транспорт](https://bg.wikipedia.org/w/index.php?title=%D0%9F%D1%8A%D1%82%D0%BD%D0%B8%D1%87%D0%B5%D1%81%D0%BA%D0%B8_%D1%82%D1%80%D0%B0%D0%BD%D1%81%D0%BF%D0%BE%D1%80%D1%82&action=edit&redlink=1), достъпен за широката публика, предназначен за превоз на голямо количество пътници едновременно, движещ се по определени маршрути (в съответствие с разписание)

ЗАКЛЮЧИТЕЛНИ РАЗПОРЕДБИ

§1. Настоящата Наредба се издава на основание чл. 21, ал. 1, т. 13 и т. 23, и ал. 2 от Закона за местното самоуправление и местната администрация.

**§.2.** Наредбата да бъде публикувана на сайта на община Горна

Малина и в местния печат и разпространена по подходящ начин сред населението.  
 **§.3.** Тази Наредба отменя приетата с решение №65/20.05.2008 година, Протокол № 4,  Наредба №1 на Общински съвет Горна Малина.

*Наредбата е приета с решение № ………………….. от …………………… г. на Общински съвет Горна Малина*